Source: https://www.ls-fin.com/foorumi/viewtopic.php?f=589&t=6649
Timestamp: 2020-06-02 14:09:39+00:00

Document:
LS-FIN - Suomen suurin Farming Simulator-yhteisö • katso viestiketjua - LS-FIN.Com sivuston säännöt ja käyttöehdot
LS-FIN.Com sivuston säännöt ja käyttöehdot
Kirjoittaja Admin » 05.08.2011 20:10
Alapuolella näet LS-FIN foorumin viralliset käyttöehdot & säännöt.
Jokainen foorumille rekistöröitynyt käyttäjä on sitoutunut noudattamaan käyttöehtoja ja sääntöjä.
1. Käyttöehdot
§1.1 Nämä käyttöehdot koskevat kaikkia LS-FIN.Com -palvelun ylläpitämiä palveluita, kuten IRC-kanavaa, kuvagalleriaa, puhepalvelinta sekä foorumia.
§1.2 LS-FIN.Com -palvelun ylläpito ja moderaattorit pidättävät oikeuden muuttaa näitä käyttöehtoja ilman erillistä ilmoitusta.
§1.3 LS-FIN.Com sivuston palveluita käyttävän henkilön on sivuston jäseneksi rekisteröityessään tai muuten sivuston palveluita käyttäessään hyväksyttävä nämä käyttöehdot. Hyväksymällä käyttöehdot käyttäjä sitoutuu noudattamaan niitä.
§1.4 Tietyt palvelut on rajattu ainoastaan rekisteröityneille käyttäjille.
§1.5 Materiaalilla tai aineistolla tarkoitetaan näissä käyttöehdoissa käyttäjän sivustolle lähettämiä viestejä, kommentteja, kuvia, mediatiedostoja, profiilin tietoja kuten allekirjoitus- ja avatar-kuvia sekä muuta tässä mainitsematonta materiaalia.
§1.6 Käyttäjän nimimerkin voi vaihdattaa enintään 2 kertaa ilman pätevää syytä. Ylläpitäjät harkitsevat nimimerkin vaihdon tarpeellisuutta aina tapauskohtaisesti.
§1.7 Jos käyttäjä on asetettu porttikieltoon, foorumille tai IRC-kanavalle ei saa palata proxyjen avulla tai mitenkään muuten ennen porttikiellon päättymistä.
§1.8 Älä ruinaa WIP-modit osiossa tai muualla keskeneräisiä modeja jaettavaksi. Se aiheuttaa tekijöille vain ylimääräisiä paineita saada modi valmiiksi. Asiallisesi kuitenkin voi kysyä milloin modi valmistuu jne.
§1.9 Ladattavan lisäsisällön kuten esimerkiksi omien tai muiden tekemien / muokattujen modien myynti on ehdottomasti kielletty.
2. Sivustolle lähetetty materiaali
§2.1 Laki
Sivustolle tai muihin LS-FIN.Com sivuston palveluihin lähetetty materiaali ei saa rikkoa Suomen lakia, kannustaa lain rikkomiseen tai esittää lain rikkomista positiivisessa valossa.
§2.2 Sivustolle lähetettävä materiaali
Sivustolle lähetetyn materiaalin kuuluu olla nettietiketin ja hyvän maun mukainen. Pornografinen, väkivaltainen, häiriköivä, joitakin ryhmiä tai henkilöitä loukkaava materiaali on ankarasti kiellettyä.
§2.3 Materiaalin ulkoasu
Sivustolle lähetetyn materiaalin on noudatettava asiallista ilmaisua, yleistä oikeinkirjoitusta (isot alkukirjaimet, välimerkit ja yhdyssanat) ja siistiä ulkoasua (kohtuullinen muotoilun, hymiöiden ja caps lockin käyttö).
§2.4 Spämmääminen
Viestit, jotka eivät edistä asiallista keskustelua tai ovat täysin turhia keskustelun etenemisen kannalta, eivät ole sallittuja. Spämmääminen eli useiden, lyhyiden ja turhien keskustelua häiritsevien viestien lähettäminen lyhyen ajan sisällä on ankarasti kiellettyä!
§2.5 Tekijänoikeudet
Käyttäjällä on oltava tekijänoikeudet tai tekijänoikeuksien haltijan myöntämä julkaisulupa sivustolle lähetettyyn aineistoon tai materiaaliin.
§2.6 Vastuu
LS-FIN.Com sivuston ylläpito tai moderaattorit eivät ole vastuussa käyttäjien sivustolle lähettämästä aineistosta tai sen oikeellisuudesta eikä kolmannen osapuolen sivustoille johtavien linkkien sisällöstä. Näitä käyttöehtoja rikkova yritetään poistaa sivustolta ja IRC-kanavalta mahdollisimman nopeasti moderaattoreiden ja ylläpidon toimesta.
§2.7 Viestien lainaaminen
Viestiä lainattaessa viestin kuvia ei saa lainata joten kuvien linkit on poistettava tai piilotettava ''Piilolaatikko'' ominaisuudella joka löytyy viestien ominaisuuksista.
§2.7 Mainostaminen, häiriköinti ja asiaton käytös
Kaikki Suomen laissa rangaistavaksi määrätty on kiellettyä myös LS-FIN.Com sivuston palveluissa.
Kuvien julkaisu toisista käyttäjistä ja niiden muokkaukset ovat kiellettyjä.
Älä levitä käyttäjien tietoja ilman lupaa. Esimerkiksi: käyttäjien nimien, osoitteiden, työpaikkojen, paikkakuntien tai muuta yksityisluontoisia tietojen julkaiseminen.
Kaikki mainostaminen ja kaupallinen toiminta on kiellettyä koska LS-FIN.Com on tarkoitettu yksityisille henkilöille.
Voittoa tavoittelemattoman toiminnan mainostaminen tarvitsee erikseen ylläpidon luvan ja suostumuksen.
3. Moderointi ja valvonta
§3.1 Sivuston ylläpidolla ja ylläpidon nimeämillä moderaattoreilla on oikeus muokata, poistaa, siirtää, lukita ja yhdistää keskustelualueen viestejä ja muuta materiaalia sekä moderoida keskustelualueen, IRC-kanavan tai muun sivuston palvelun keskustelua. Sivuston ylläpidolla ja moderaattoreilla on oikeus huomauttaa ja varoittaa käyttäjää sääntöjen tai käyttöehtojen rikkomisesta kirjallisella varoituksella, joka voi olla myös yksityisviesti, sähköposti tai muu kirjallinen viesti.
§3.2 Mikäli käyttöehtojen rikkominen jatkuu varoituksista huolimatta, LS-FIN.Com sivuston ylläpidolla ja moderaattoreilla on oikeus määrätä käyttäjä väliaikaiseen tai pysyvään porttikieltoon tapauskohtaisen harkintansa mukaan. Porttikielto voidaan antaa myös välittömästi ilman erillistä varoitusta tai ilmoitusta.
§3.3 LS-FIN.Com sivuston ylläpidolla on oikeus tarvittaessa poistaa tai sulkea käyttäjätunnus kokonaan ilman erillistä varoitusta tai ilmoitusta jos se katsotaan tarpeelliseksi.
4. Viestien kirjoittaminen
§4.1 Kun lisäät ladattavaa modia tai muuta objektia modialueelle merkitse otsikkoon toimiiko se myös moninpelissä [MP], vai pelkästään yksinpelissä [SP] ja jos et kuitenkaan ole varma merkitse [??].
§4.2 Tarkista myös mihin peliversioon modi tai objekti on tarkoitettu. Esimerkiksi: Farming Simulator 2013 jne.
5. Viestien ominaisuudet
§5.1 Tämänhetkisiä viestien ominaisuuksia on: Facebook, Downlink, Google Video, Photobucket, Vimeo, Youtube ja muita satunnaisia ominaisuuksia.
§5.2 Viestin lainaaminen on sallittua jos viestissä oleva ominaisuus poistetaan tai piilotetaan käyttämällä "Piilolaatikko" ominaisuutta niin että se ei riko ulkoasua tai ylikuormita selaamista.
§5.3 Ominaisuudet voidaan poistaa käytöstä ilman erillistä ilmoitusta.
§5.4 Kuvan, videon tai tiedoston lähettäjä on vastuussa henkilökohtaisesti sen sisällöstä ja laillisuudesta.
§5.5 Ominaisuuksia tulee käyttää harkiten ja järkevästi.
§5.6 Ominaisuuksien kehitysideat suositellaan lähettämään LS-FIN.Com sivuston ylläpidolle.
6. Virallisen #LS-FIN IRC-kanavan säännöt
§1.1 Nämä käyttöehdot koskevat #LS-FIN irc-kanavaa joka toimii Quakenet irc-verkossa.
§1.2 Kutsumanimeä ei saa vaihtaa kuin 2 kertaa kuukaudessa.
§1.3 Ei keskustelua laittomuuksista tai epäasiallisuuksista. (Warez, piratismi, porno jne..)
§1.4 Kunnioita muita käyttäjiä.
§1.5 Pyri kirjoittamaan pitkäluontoisesti ja vältä ylimääräistä floodaamista.
§1.6 IRC-kanavan säännöt perustuu keskustelufoorumin sääntöihin hieman kevyemmin.
IRC-kanavan säännöt.
Ei seksististä tai muuta K-18 materiaalia.
Ei keskustelua laittomuuksista. (Piratismi, jne.)
Kutsumanimeä ei saa vaihtaa kuin 2 kertaa kuukaudessa.
Pyri kirjoittamaan selkeästi ja pitkäluontoisesti.
Porttikielto ja sen mahdolliset syyt.
Liiallinen kutsumanimen vaihtelu. (Nimimerkki.)
Turhien viestien kirjoittaminen. (Floodaaminen.)
Kiroileminen, ylimääräinen asiaton jauhaminen, muiden kiusaaminen näsäviisastelu ja valvojien ärsyttäminen.
Quakenetin sääntöjen rikkominen. (Esimerkiksi keskusteleminen pornosta tai piratismista.)
Jos jätät noudattamatta näitä sääntöjä, poistetaan kanavalta ensimmäisellä kerralla, useamman tai toistuvasti tapahtuva sääntöjen rikkominen johtaa väliaikaiseen tai pysyvään porttikieltoon kanavalle. (Porttikiellon pituus vaihtelee rikkomuksen ja tilanteen mukaan.)
Mukavaa selailua. Terveisin ylläpito ja moderaattorit.
Noudattamalla näitä sääntöjä takaat kaikille käyttäjille hyvän mielen niin luettaessa kuin kirjoittaessa. Kiitos.
Sääntöjä muokattu viimeksi: 1.6.2017 17:47.
2009-2999 © LS-FIN.Com pidättää oikeuden muuttaa käyttöehtoja tai sääntöjä ilman erillistä ilmoitusta.
Viestit: 3242

References: §1

§1

§1

§1

§1

§1

§1

§1

§1

§2

§2

§2

§2

§2

§2

§2

§2

§3

§3

§3

§4

§4

§5

§5

§5

§5

§5

§5

§1

§1

§1

§1

§1

§1